cyanic-selkie/wikianc huggingface dataset:
DKW F10
Runko ja alusta
Autossa oli umpinainen teräsprofiilirunko. Etu- ja taka-akseleilla oli poikittaiset lehtijouset. Edessä oli alapuoliset kolmiotuet ja takana putkiprofiilista tehty jäykkä akseli. F8-mallista poiketen F10:ssä oli hydraulitoimiset ATE:n valmistamat rumpujarrut ja teleskooppi-iskunvaimentimet. Eräät alustan osat oli kustannussyistä lainattu Schnellasterista. Rengaskoko oli 5,60 × 16".
Kori
Valmistusohjelmaan kuuluivat nelipaikkaiset sedan ja cabriolet. Ensimmäisten cabrioletien kattojen sivuissa oli ulkopuolelle asetetut jäykistimet, mutta myöhemmistä yksilöistä ne puuttuivat. Bakeliittinen kojelautapaneeli periytyi suoraan sotaa edeltäneestä Sonderklasse-mallista.
Ominaisuuksia
Auton huippunopeus oli 85–90 km/h ja polttoaineenkulutus 6,25–7,5 litraa sadalla kilometrillä. Tankkiin mahtui polttoainetta 32 litraa. Kääntösäde oli viisi metriä.
Saippuoitumisluku
Saippuoitumisluku kertoo, kuinka monta milligrammaa kaliumhydroksidia kuluu yhden rasvagramman rasvojen neutraloimiseen ja esterien saippuoitumiseen. Esimerkiksi soijaöljyn saippuoitumisluku on 192 ja kookosöljyn välillä 248–265, mikä tarkoittaa sitä, että gramman soijaöljyä saippuoimiseen tarvitaan 192 milligrammaa kaliumhydroksidia ja gramman kookosöljyä 248-265 milligrammaa. Saippuoitumisluku kuvaa tutkittavassa näytteessä olevien vapaiden ja esteröityneiden happojen lukumäärää ja se on riippuvainen rasvahappojen molekyylipainoista. Saippuoitumisluku määritetään yleensä refluksoimalla punnittua rasva- tai öljynäytettä alkoholisella kaliumhydroksidiliuoksella, jonka tarkka konsentraatio ja tilavuus tunnetaan, jonka jälkeen kuuma liuos titrataan kloorivetyhapolla.
MLS All-Star Game
MLS All-Star Game on Pohjois-Amerikan jalkapalloliigan Major League Soccerin järjestämä vuotuinen näytösottelu. Liigan ensimmäisinä vuosina ottelussa olivat vastakkain liigan itäisen ja läntisen konferenssin pelaajista kootut tähdistöjoukkueet, mutta 2000-luvulla ottelussa ovat useimmiten kohdanneet koko liigaa edustava tähdistöjoukkue ja ulkomaalainen seurajoukkue.
Historia
Vuonna 1996 pelit aloittaneen Major League Soccerin historian kuutena ensimmäisenä kautena MLS All-Star Game pelattiin yhtä poikkeusta lukuun ottamatta liigan itäisen ja läntisen konferenssin välillä. Poikkeuksen muodosti MM-kisavuosi 1998, jolloin ottelussa kohtasivat MLS:n yhdysvaltalais- ja ulkomaalaispelaajista muodostetut joukkueet. MM-kisavuonna 2002 liigan (muut) tähdistöpelaajat pelasivat Yhdysvaltain maajoukkuetta vastaan.
Vuonna 2003 MLS:n tähdistöjoukkue kohtasi ottelussa ensimmäistä kertaa ulkomaalaisen seurajoukkueen, kun vastassa oli meksikolainen Guadalajara. Vuonna 2004 palattiin hetkellisesti vanhaan itä–länsi-järjestelmään, kun alkuperäiseksi vastustajaksi kaavailtu espanjalainen Real Madrid joutui perumaan saapumisensa aikatauluongelmien vuoksi. MLS All-Star Gamen sijaan MLS:n tähdistöjoukkue ja Real Madrid pelasivat espanjalaisseuran Madridissa järjestämässä Trofeo Santiago Bernabéu -ottelussa vuonna 2005.
Vuodesta 2005 alkaen MLS All-Star Gamen vastustaja on tullut joka vuosi Britanniasta. Vuosina 2010–2011 vastustajana oli kahdesti peräkkäin englantilainen Manchester United.
Yleisurheilu kesäolympialaisissa 1968
Vuoden 1968 kesäolympialaisissa Méxicossa, Meksikossa järjestettiin yleisurheilussa 36 kilpailutapahtumaa, miehille 24 ja naisille 12.
FA Community Shield 2009
FA Community Shield 2009 oli 9. elokuuta 2009 käyty jokavuotinen FA Community Shield -ottelu, jossa kohtasivat edellisenä keväänä Englannin Valioliigan mestaruuden voittanut Manchester United ja FA Cupin voittanut Chelsea. Chelsea voitti ottelun rangaistuspotkukilpailun jälkeen.
Ottelun kulku
Ottelu alkoi kello viisi iltapäivällä aurinkoisessa säässä Wembleyn stadionilla Lontoossa. Erotuomarina toimi Chris Foy.
Avausmaali nähtiin 10. minuutilla, jolloin Nanin laukaus noin kahdestakymmenestä metristä upposi Chelsea-puolustuksen nukkuessa Petr Čechin selän taakse. Ensimmäinen puoliaika kului loppuun Chelsean yrittäessä tasoitusta siinä onnistumatta. Kumpikin joukkue sai muutamia hyviä maalipaikkoja.
Kun toista puoliaikaa oli pelattu noin viisi minuuttia, Manchester Unitedin maalivahti Ben Foster torjui Florent Maloudan keskityksen suoraan Ricardo Carvalholle, joka puski luvut tasoihin. Tämän jälkeen ottelu jatkui rauhaisasti aina 71. minuutille asti, jolloin keskikenttämies Michael Ballack tyrkkäsi Manchester Unitedin laitapakkina pelanneen Patrice Evran kumoon, mutta tuomari antoi pelin jatkua ja seuranneen Chelsean hyökkäyksen päätteeksi Frank Lampard teki maalin. Evran ja Ballackin välienselvittely sai aikaan kyseenalaisuutta maalin hyväksynnästä, ja ennen pelin jatkumista tuomari joutui kinaamaan manchesterilaisten kanssa tilanteesta. Johtoon päästyään Chelsea siirtyi puolustuspeliin, ja se toimi pitkään. Kolmiminuuttisen lisäajan lopulla Unitedin 35-vuotias keskikenttämies Ryan Giggs syötti kuitenkin Chelsean puolustajien välistä Wayne Rooneylle, joka potkaisi pallon maaliin. Pian sen jälkeen täysi 90-minuuttinen vihellettiin päättyneeksi.
Euroopan ulkosuhdehallinto
Euroopan ulkosuhdehallinto (EUH) on Euroopan unionin elin, joka perustettiin Lissabonin sopimuksella 2009. Ulkosuhdehallinnon toiminta alkoi virallisesti 1. joulukuuta 2010. EUH toimii EU:n "ulkoministeriönä", jolla on oma diplomaattikuntansa. EUH toteuttaa EU:n yhteistä ulko- ja turvallisuuspolitiikkaa (YUTP) ja edustaa EU:ta suhteissa muuhun maailmaan. Ulkoasiainhallintoa johtaa unionin ulkoasioiden ja turvallisuuspolitiikan korkea edustaja eli "EU:n ulkoministeri", jonka virka perustettiin samoin Lissabonin sopimuksella. Ensimmäinen viranhaltija viisivuotiskaudella on Catherine Ashton. EUH toimii yhteistyössä Euroopan komission kanssa niillä aloilla, joilla sillä on toimivaltaa.
Ulko- ja turvallisuuspolitiikan korkea edustaja ja Euroopan ulkosuhdehallinto voivat ehdottaa ulkopolitiikkaa ja ne toimeenpanevat sitä. Ulkopolitiikasta päättää kuitenkin EU:n ulkoasiainneuvosto, johon kuuluvat puheenjohtajana toimivan korkean edustajan lisäksi jäsenvaltioiden ulkoministerit.
Annan unelmavuodet
Annan unelmavuodet (Anne of the Island) on kanadalaisen kirjailijan L. M. Montgomeryn teos. Alkuteos ilmestyi vuonna 1915. Toini Kaliman suomennos julkaistiin 1921. Teos on kolmas kahdeksanosaisessa Anna-sarjassa.
Juoni
Toisin kuin sarjan edelliset osat, Annan unelmavuodet ei kerro niinkään Annan arkipäiväisistä ja tiuhaan tahtiin sattuvista kommelluksista Prinssi Edwardin saarella. Kirjan alussa Anna lähtee opiskelemaan Redmondin yliopistoon Nova Scotiaan. Hänen lisäkseen sinne lähtevät myös ystävät Avonleasta Gilbert Blythe ja Charlie Sloane, sekä ystävät jatko-opistosta Priscilla Grant ja Stella Maynard.
Korkeakoulussa Anna saa myös uuden hyvän ystävän, Philippa Gordonin. Annan unelmavuodet käsittelevät kirjoista eniten Annan ja hänen ystäviensä rakkaushuolia. Gilbert on rakastunut Annaan, ja kaikki odottavat näiden päätyvän naimisiin. Anna pitää Gilbertistä kuitenkin vain ystävänä. Kun piireihin ilmestyvät myös Annan unelmien satuprinssiä muistuttava Roy Gardner sekä kuvankaunis Helena Stuart, jonka huhutaan pitävän Gilbertistä, asiat menevät yhä mutkikkaammiksi.
Tytöt asuvat yhteistaloudessa Karoliinan maja -nimisesssä viehättävässä pikku talossa, jonka he vuokraavat Eurooppaan matkustavilta iäkkäiltä naisilta. Heidän taloudenhoitajakseen muuttaa kissojensa kanssa Stellan Jamesina-täti. Kissalauma myös kasvaa kirjan kuluessa Noita-nimisellä persoonallisella otuksella, joka rakastaa vain Annaa.
Anna vierailee myös Philippan kotona Bolingbrookessa, joka on hänen syntymäpaikkansa. Sieltä hän löytää tietoja vanhemmistaan, jotka kuolivat hänen ollessaan vasta pieni vauva. Useiden sijaiskotien jälkeen hänet lähetettiin Hopetownin orpokotiin, josta hänet adoptoitiin Avonleaan.
Ampumahiihdon maailmanmestaruuskilpailut 1973
Ampumahiihdon maailmanmestaruuskilpailut 1973 järjestettiin Lake Placidissa, Yhdysvalloissa.
Jérémien lentoasema
pienoiskuva|Yhdysvaltain laivaston henkilöstöä toimittamassa avustuslähetystä Jérémien lentoasemalle vuonna 2009. Jérémien lentoasema,,  on lentokenttä Haitissa. Se sijaitsee Jérémien kaupungissa Luoteis-Haitissa. Se on päällystämätön siviililiikenteen kenttä.
Gasum
Gasum Oy on vuonna 1994 perustettu pohjoismainen energiayhtiö. Yhtiö myy biohajoavista jätteistä tuotettua biokaasua, maakaasua teollisuuteen, sähkön- ja lämmöntuotantoon, merenkulkuun ja liikenteelle. Tämän lisäksi yhtiö myy asiakkailleen myös uusiutuvaa sähköä, joka on tuotettu vesi-, tuuli- tai aurinkovoimalla tai bioenergialla.
Yhtiö käsittelee biojätteitä ja tuottaa biokaasua ja tuotannon sivutuotteena syntyviä kierrätysravinteita sekä -lannoitteita maanviljelyyn ja teollisuuteen Suomessa ja Ruotsissa. 2010-luvulta lähtien Gasum on panostanut biokaasuun, jota myydään muun muassa maantie- ja meriliikenteeseen sekä teollisuudelle. Yhtiö tarjoaa myös energiamarkkinoiden asiantuntijapalveluita, mm. sähkömarkkinoiden salkunhallinta- ja markkinaraportointipalveluita, sähkön alkuperätakuita, päästöoikeuskaupan asiantuntijapalveluita ja 24/7 valvomopalveluita sähkön taseen riskienhallintaan.
Gasum rakentaa kaasuinfrastruktuuria ja toimittaa kaasua merenkulun, teollisuuden ja raskaan liikenteen tarpeeseen Suomessa, Ruotsissa, Norjassa ja Saksassa.
Hallinto, henkilöstö ja toimipaikka
Konsernin palveluksessa on noin 330 henkilöä. Yhtiön pääkonttori sijaitsee Espoossa. Muut toimipaikat sijaitsevat Ruotsissa, Norjassa ja Saksassa.
Gasumin pitkäaikainen toimitusjohtaja 1996–2014 oli energianeuvoksen arvonimen saanut Antero Jännes. Hänen seuraajansa syksyyn 2021 oli Johanna Lamminen. Kun Lamminen jätti yhtiön, tilalle astui väliaikaisesti Gasumin talousjohtaja Kai Laitinen. Gasumin hallitus nimitti uudeksi toimitusjohtajaksi Mika Wiljasen 1. joulukuuta 2021, Wiljanen aloitti tehtävässään 1. maaliskuuta 2022.
Liiketoiminta
Yrityksen toiminta keskittyy energian (biokaasu, maakaasu, tuulivoima, aurinkoenergia, vesivoima) ja energiamarkkinapalveluiden myyntiin teollisuudelle sekä maantie- ja meriliikenteelle. Yhtiö myös käsittelee biojätteitä ja tuottaa biokaasua sekä kierrätys- ja lannoitetuotteista biokaasuntuotannon sivutuotteena. Gasumin liiketoimintayksiköt ovat teollisuus, liikenne ja merenkulku. Yhtiö toimii yhdellä brändillä koko Pohjoismaissa.
Teollisuus
Gasum myy teollisuudelle energiaa, ravinnetuotteita ja energiamarkkinapalveluita. Teollisuus käyttää maakaasua tai nesteytettyä maakaasua sähkön ja lämmön tuotannossa (CHP), lämmityksessä, liikennepolttoaineena ja teollisuuden raaka-aineina. Yhtiö myös hankkii teollisuudelta erilaisia raaka-aineita kuten biojätteitä, elintarviketeollisuuden sivuvirtoja, kauppojen hävikkiä, puhdistamo- ja jätevesilietteitä sekä biolietteitä biokaasun tuotantoon. Teollisuus voi siirtyä maakaasun käytöstä biokaasun käyttöön ilman lisäinvestointeja.
Meriliikenne
Yhtiö myy kaasumoottoreilla toimiviin laivoihin ja aluksiin puhtaampaa energiaa nesteytettyä maakaasua (LNG) ja nesteytettyä biokaasu (LBG). Yhtiö tarjoaa merenkulun tarpeisiin bunkrauspalvelut Itämerellä, Pohjanlahdella, ARA-alueella ja Ranskan aluevesillä. Yhtiö otti käyttöön meriliikenteen tankkausaseman Nynäshamnin satamassa Tukholmassa. Uusi asema mahdollistaa laivojen bunkrauksen ympäristöystävällisemmin ja nopeammin. Laivojen tankkaus voidaan toteuttaa rannikolla, rekasta tai laivasta-laivaan joustavasti eri paikoissa merellä tai reittien varrella. Yhtiöllä on useita laivoja, joilla se kuljettaa LNG:tä terminaaleihin sekä toteuttaa laivasta-laivaan bunkrauksia merellä.
Nesteytetty maakaasu täyttää kaikki tiukentuvat meriliikenteelle asetetut kansainväliset ja EU:n sisäiset päästörajat. Tämän lisäksi LNG ei tuota lainkaan rikkioksidi- ja hiukkaspäästöjä ja vähentää typpioksidipäästöjä jopa 85 prosenttia. LNG voidaan korvata kokonaan nesteytetyllä biokaasulla.
Gasum on kehittänyt meriliikenneliiketoimintaa jo vuodesta 1996 asti. Yhtiö toimi aiemmin Skangas-nimisellä brändillä marraskuuhun 2018 asti. Syyskuussa 2014 Gasum teki investointipäätöksen Porin Tahkoluodon LNG-terminaalista. Porin LNG-terminaali oli valmistuessaan vuonna 2016 Suomen ensimmäinen LNG-terminaali. Gasum on mukana Manga LNG Oy:n Tornion nesteytetyn maakaasun tuontiterminaalissa yhdessä teollisuusyritys Outokumpu Oyj:n, SSAB Europe Oy:n ja energiayhtiö EPV Energia Oy:n kanssa. Terminaali laajentaa pohjoisen alueen kaasu- ja polttoainemarkkinoita tarjoamalla ympäristöystävällisemmän ja edullisemman vaihtoehdon pohjoisen teollisuudelle, energiantuotannolle ja laivaliikenteelle. Yhtiön LNG-tuontiterminaalit sijaitsevat Porissa, Ruotsissa Lysekil ja Norjassa Öra. Gasum on mukana Tornion Manga LNG -tuontiterminaalissa. Yhtiöllä on myös LNG:n tuontantolaitos Norjassa Risavikassa.
Liikenne
Gasum kehittää pohjoismaista kaasuekosysteemiä ja rakentaa kaasutankkausasemaverkostoa Suomessa, Ruotsissa ja Norjassa. Yhtiö on sitoutunut panostamaan vähäpäästöisen liikennekaasumarkkinan kehittämiseen lisäämällä liikennekaasun tarjontaa. Yhtiöllä on Pohjoismaissa yli 100 kaasutankkauasemaa raskaalle liikenteelle ja henkilöajoneuvoille. Yhtiö tarjoaa runkoliikenteelle nesteytettyä kaasua (LNG tai LBG) ja henkilöautoille, jakelu- ja joukkoliikenteelle paineistettua kaasua (CNG tai CBG). Kaasu on kustannustehokas polttoaine, joka vähentää liikenteen päästöjä. Biokaasun käyttö liikennepolttoaineena voi auttaa vähentämään hiilidioksidipäästöjä jopa 90 prosentilla fossiiliseen dieseliin verrattuna. Kaasukäyttöisten ajoneuvojen osuus maantieliikenteessä kasvaa Suomessa, Ruotsissa ja Norjassa.
Energiamarkkinapalvelut
Gasum myy asiakkailleen energiatuotteiden lisäksi monipuolisia energiamarkkinoiden asiantuntijapalveluita, joihin kuuluvat mm. sähkömarkkinoiden salkunhallinta- ja markkinaraportointipalveluita, sähkön alkuperätakuita, päästöoikeuskaupan asiantuntijapalveluita ja 24/7 valvomopalveluita sähkön taseen riskienhallintaan. Yhtiö on liittynyt myös pohjoismaisen sähköpörssin Nasdaq OMX:n jäseneksi. Jäsenyys mahdollistaa Gasumille suoran kaupankäynnin sähköjohdannaisten markkinalla.
Kiertotalous ja biokaasu
pienoiskuva|Gasumilla on laaja yli 100 aseman kaasutankkausasema verkosto henkilöajoneuvoille ja raskaalle liikenteelle Suomessa, Ruotsissa ja Norjassa. Gasum käsittelee biokaasulaitosverkostossaan biomassoja ja tuottaa biokaasun tuotannon sivutuotteena orgaanisia ravinnetuotteita ja kierrätyslannoitevalmisteita Suomessa ja Ruotsissa maatalouden ja teollisuuden käyttöön. Jätteiden käsittely ja jätevirtojen ohjaaminen biokaasun tuotantoon on tärkeä osa biokaasun tuotantoa. Biokaasu on täysin uusiutuva energialähde, jota voidaan tuottaa erilaisista biohajoavista jätteistä. Gasum on yksi Pohjoismaiden suurimmista biokaasun tuottajista. Yhtiön tuo vuoteen 2024 mennessä Pohjoismaiden markkinoille 4 TWh biokaasua omasta ja kumppaniensa tuotannosta. Vuonna 2018 Gasum tuotti biokaasua 660 GWh ja 900 000 tonnia kierrätysravinteita
The Ugly Truth
The Ugly Truth on 2009 valmistunut romanttinen komediaelokuva, jonka pääosissa ovat Katherine Heigl ja Gerard Butler. Ensi-iltansa se sai Pohjois-Amerikassa 24. heinäkuuta 2009.
Arvioita
Turun Sanomien Päivi Valotien mielestä The Ugly Truth on jälleen yksi mediamaailmaan sijoittuva romanttinen komedia, jonka suora puhe seksistä osuu hetkittäin maaliinsa. Toisaalta elokuva myös sortuu teennäiseltä ja irralliselta tuntuvaan ronskiuteen. Myös heiveröisen naispääroolinsa takia se jää Valotien mukaan kauaksi klassisista screwball-komedioista.
Gasum
Kiertotalous ja biokaasu
Yhtiöllä on laaja biokaasulaitosverkosto Suomessa ja Ruotsissa. Suomen laitokset sijaitsevat Oulussa, Kuopiossa, Honkajoella, Huittisissa, Lahdessa, Lohjalla, Vehmaalla, Riihimäellä ja Turussa. Ruotsissa laitokset sijaitsevat Jordbergassa, Katrineholmissa, Lidköpingissä, Nymöllassa, Skövdessä, Örebrossa ja Västeråsissa. Gasumilla on myös 50 prosentin omistusosuus Vadsbo Biogasissa. Gasumilla on meneillään useita biokaasulaitoshankkeita sekä Suomessa että Ruotsissa esimerkiksi Götenessä.alt=|pienoiskuva|Nesteytettyä maakaasua (LNG) toimitetaan LNG-laivalla Gasumin laivoilla LNG-tuontiterminaaleihin Suomessa ja Ruotsissa. Terminaaleissa laivat voivat tankata kaasua ja terminaaleista kaasua voidaan toimittaa teollisuudelle ja liikenteelle. Gasum teki vuonna 2020 päätöksen rakentaa 120+40 GWh vuodessa tuottavan ja karjalantaa pääraaka-aineenaan käyttävän nesteytetyn biokaasunlaitoksen Ruotsiin Göteneen. Laitoksen tuotannon arvioidaan käynnistyvän vuoden 2023 alkupuoliskolla.
Historia
Gasumin historia ulottuu aina vuoteen 1860, jolloin kaupunkikaasu tuli Suomeen ja ensimmäiset kaasulyhdyt syttyivät Helsingin Itä-Heikinkadulle (nykyisin Mannerheimintie). Vuonna 1974 ensimmäinen maakaasuputki Neuvostoliitosta Itä-Suomeen avattiin. Kaasun jakelusta vastasi Neste Oy (myöhemmin Fortum). Kaasuverkosto laajeni Pirkanmaalle ja pääkaupunkiseudulle vuonna 1986. Kaupunkikaasu Helsingissä vaihdettiin maakaasuun 1991–1994. Fortumin maakaasutoiminnot siirtyivät perustetulle uudelle yhtiölle, Gasumille. Gaspromista tuli osakas 25 % osuudella vuonna 1994.
Yhtiön kehitysaskeleita vuodesta 1994 vuoteen 2009
Marraskuussa 2011 Gasum teki sopimuksen HSY:n kanssa Espoon Suomenojan jätevedenpuhdistamon tuottaman biokaasun jatkojalostamisesta ja syöttämisestä kaasuverkkoon vuoden 2012 aikana. Joulukuussa 2011 Gasum ja liettualainen kaasuyhtiö Lietuvos Dujos solmivat yhteistyösopimuksen kaasupörssitoiminnan käynnistämiseksi Liettuassa. Tämän lisäksi Gasum ja virolainen kaasuyhtiö AS Eesti Gaas solmivat yhteistyösopimuksen, jonka tavoitteena on yhteisomisteisen maakaasupörssin perustaminen Viron kaasumarkkinoille. Huhtikuussa 2014 Gasum aloitti ensimmäisen LNG-terminaalin rakentamisurakan Porissa Tahkoluodossa. Porin 30 000 kuutiometrin kokoinen terminaali parantaa LNG:n saatavuutta Suomessa sekä vähentää päästöjä. Yhtiön tavoitteena on rakentaa Porin terminaalin ympärille tehokas autolastauksiin pohjautuva nesteytetyn maakaasunjakelun logistiikkaketju. Terminaali valmistui elokuussa 2016. Marraskuussa 2014 Fortum (31 %) ja E.ON (20 %) myivät osuutensa Suomen valtiolle Helmikuussa 2017 Gasum ilmoitti luopuvansa lämpöliiketoiminnasta ja maakaasun vähittäismyynnistä Auris Kaasunjakelu Oy:n alueella.
Gasum osti helmikuussa 2014 enemmistön norjalaisen Skangas AS:n LNG-jakeluliiketoiminnasta Lyse-konsernilta ja kasvoi näin pohjoismaiden suurimmaksi nesteytetyn maakaasun toimittajaksi. Vuonna 2018 Gasum kasvatti omistusosuuttansa Skangasista 100 prosenttiin ostaessaan loput Skangasin osakkeista. Gasum on ollut tammikuusta 2016 alkaen Suomen valtion täysin omistama yhtiö sen jälkeen, kun venäläinen OAO Gazprom myi 25 prosentin osuutensa yhtiöstä 15.1.2016. Aiemmin, marraskuussa 2014 osuuksistaan luopuivat Fortum Heat and Gas Oy (31 %) ja saksalainen E.ON Ruhrgas International GmbH (20 %). Vuonna 2016 alkuvuonna yhtiö osti Biovakka- ja Biotehdas yhtiöt. Biovakka Suomi on ollut Gasumin osakkuusyhtiö vuodesta 2009. Yhtiö osti myös tammikuussa 2017 Swedish Biogas International -yhtiön Ruotsista, jonka seurauksena Gasumista tuli pohjoismaiden suurin biokaasun tuottaja. Yhtiö laajensi palveluitaan energian tukkumarkkinoilla ostamalla suomalaisen Enegian energiamarkkinapalveluiden liiketoiminnan elokuussa 2018.
Yrityskaupoista ja kaasumarkkinan avautumisesta vuodesta 2014–2020
Syyskuussa 2014 Gasum myi virolaisen paikallisjakeluyhtiön Gasum Eesti AS:n AS Alexela Energialle. Helmikuussa 2014 Gasum osti enemmistön (51 prosenttia) norjalaisen Skangasin LNG-jakeluliiketoiminnasta Lyse-konsernilta. Yrityskauppa on osa Gasumin laajaa strategiaa, jonka tavoitteena on parantaa kilpailukykyisen nesteytetyn maakaasun (LNG) saatavuutta Suomessa. Skangas on käynnistänyt LNG-toimintansa vuonna 2011.
Gasum laajensi biokaasuliiketoimintaansa keväällä 2016 ostamalla Biotehdas Oy:n ja Biovakka Oy:n koko osakekannan. Yhtiö jatkoi biokaasuliiketoiminnan kehittämistä ja laajeni Ruotsiin tammikuussa 2017 kaksinkertaistamalla tuotantokapasiteetin Swedish Biogas International -yrityskaupan myötä. Yrityskaupassa Gasumille siirtyi ruotsalainen Swedish Biogas International Ab ja sen omistamat yhtiöt.
Helmikuussa 2017 Gasum myi lämpöliiketoiminnan ja paikallisjakeluverkoston kaasun myynnin Auris Kaasunjakelu Oy:lle. Kesäkuussa 2017 Gasum nosti omistusosuuttaan tytäryhtiöstään Skangas Oy:stä 70 prosenttiin. Loppu 30 prosentin osuus on norjalaisen Lysen hallussa. Gasum laajensi palveluitaan energian tukkumarkkinoilla ostamalla suomalaisen Enegian energiamarkkinapalveluiden liiketoiminnan elokuussa 2018. Kauppaan sisältyi Enegia Consulting Oy:n, Enegia Portfolio Services Oy:n ja intStream Oy:n osakekannat.Lokakuussa 2018 Gasum osti loput Skangasin osakkeista Lyse-konsernilta ja kasvatti omistusosuutensa 100 prosenttiin. Helmikuussa 2019 Gasum Oy myi tytäryhtiönsä Gasum Tekniikka Oy:n teollisuuden kunnossapitokumppanille Viafin Service Oyj:lle. Yrityskaupassa Gasum Tekniikasta tuli osa Viafin Service-konsernia.
Suomen kaasumarkkina avautui kilpailulle ja kaasun tukkumyynti ja siirtoverkko eriytettiin toisistaan 1. tammikuuta 2020. Gasumista eriytettiin omaksi yhtiökseen kaasun siirtoverkkoliiketoiminta. Gasgrid Finland Oy ylläpitää kaasun siirtoverkkoa ja tarjoaa kaasunsiirtopalveluita verkossa toimiville yrityksille. Vuoden aikana Gasum sai 30.4.2020 päätökseen yrityskaupan, jolla se osti Linde AG:n LNG- ja biokaasuliiketoiminnot Ruotsissa ja Norjassa sekä Nauticorin Marine Bunkering ‑liiketoiminnon Saksassa. Yhtiöön siirtyi järjestelyssä noin 35 työntekijää, laaja asiakaskunta sekä useita omaisuuseriä. Liiketoimintojen yhteenlaskettu vuosittainen liikevaihto on yli 100 miljoonaa euroa.
Kiistoja
Heinäkuussa 2020 energiamarkkinavirasto esitti 79,7 miljoonan euron seuraamusmaksun määräämistä Gasumille kirjanpidon erityttämissäännösten rikkomisesta ristiinsubventiolla, jossa viraston mukaan vuosina 2017–2019 liiketoiminnan tulosta oli säädellyn monopoliliiketoiminnan tuotoilla parannettu vähintään 465 miljoonalla eurolla. Gasum kiisti rikkoneensa lakia ja katsoi, ettei maakaasumarkkinalain eriyttämisvelvoitteita sovellettu jakautumissuunnitelmaan tai jakautumiseen. Toukokuussa 2021 asian käsittely markkinaoikeudessa oli kesken.
Venäläinen Gazprom Export ilmoitti suomalaiselle Gasumille kaasutoimitusten keskeyttämisestä 21.5.2022 kello 07, koska Gasum ei suostunut maksamaan kaasulaskuja ruplilla Venäjän vaatimuksen mukaan. Elinkeinoministeri Mika Lintilä Venäjän kaasun katkaisu tarkoittaisi tuhansien työpaikkojen menettämistä, mutta valtioneuvosto on määrännyt salaiseksi selvityksen tarkemmista seurauksista. Venäjä loi huhtikuussa uuden maksumekanismin, jossa Gazprombankin tilillä euromääräiset maksut vaihdetaan rupliksi, jonka avulla kierrettäisiin EU:n Venäjälle määräämät pakotteet.
Yhteistyösopimukset
Gasum tekee yhteistyötä useiden toimijoiden kanssa eri liiketoiminta-alueilla, alla on mainittu esimerkinomaisesti muutamia isoja yhteistyökumppaneita.
Vaasan kaupunki, NLC Ferry Oy ja Wärtsilä FInland Oy nesteytetyn maakaasun toimitusyhteistyö
Gasum solmi Vaasan kaupungin, NLC Ferry Oy:n ja Wärtsilä Finland Oy:n kanssa sopimuksen nesteytetyn maakaasun (LNG) toimittamisesta Vaasa-Uumaja välillä operoivaan Wasaline en sekä käytettäväksi Wärtsilän uudessa teknologiakeskuksessa Smart Technology Hubissa. Gasum rakentaa myös Vaskiluotoon paikallisen LNG-asiakasterminaalin, josta LNG toimitetaan säiliöautoilla asiakaskohteisiin.
Borealis AB ja Stena Renewable ja tuulivoimayhteistyö
Gasum allekirjoitti 11.2.2021 kymmenvuotisen tuulisähkösopimuksen uusiutuvan tuulienergian toimituksista Borealis AB:n tuotantolaitokselle Ruotsissa. Tuulivoiman tuottaa Gasumin kumppani Stena Renewable AB.
Posti ja puhtaampi liikenneyhteistyö
Gasum ja Posti edistävät yhdessä puhtaampaa liikennettä. Posti otti vuonna 2020 käyttöön biokaasua käyttäviä rekkoja osana tavoitettaan kuljetustensa päästöjen selvästä vähentämisestä.
HSY ja biokaasuyhteistyö
Gasum ja Helsingin seudun ympäristöpalvelut -kuntayhtymä (HSY) tekivät marraskuussa 2011 sopimuksen Espoon Suomenojan jätevedenpuhdistamon tuottaman biokaasun jatkojalostamisesta ja syöttämisestä kaasuverkkoon vuoden 2012 aikana. Jätevedenpuhdistamo käsittelee jätevesiä Espoon, Kauniaisten, Kirkkonummen ja Vantaan alueilta. Sopimuksen mukaan Gasum investoi puhdistuslaitokseen laitteet, joilla biokaasu puhdistetaan tasalaatuiseksi liikennepolttoaineeksi ja syötetään kaasuverkkoon.
Helsingin seudun liikenne (HSL) toivoo sopimuksen edistävän erilaisten ympäristöystävällisten polttoaineiden käyttöä pääkaupunkiseudun joukkoliikenteessä. Suomenojan jätevesistä tuotettu biokaasu riittää kattamaan lähes 50 bussin polttoaineen vuosikulutuksen. Hiilidioksidipäästöt vähenevät 4 700 tonnia vuodessa; myös lähipäästöjä voidaan vähentää biokaasun avulla. Typenoksidipäästöt (NOx) vähenevät 20 tonnia ja pienhiukkaspäästöt yli 2 tonnia vuodessa, mikäli 50 bussia vaihtaa polttoaineensa dieselistä kaasuun.
Turun seudun puhdistamo Oy ja jätevesilieteyhteistyö
Gasum käsittelee Turun alueen jätevesilietteen Topinojan biokaasulaitoksessa. Vuonna 2017 Gasum ja Turun seudun puhdistamo Oy solmivat jatkosopimuksen Kakolanmäen jätevedenpuhdistamon lietteiden hyödyntämisestä biokaasuenergiana ja lannoitteena. Turun biokaasulaitokseen perustuvan kiertotalousratkaisun kehittäminen on hallituksen kärkihanke. Gasum on solminut kierrätysravinneyhteistyön Algol Chemicalsin kanssa. Hanke jatkuu laitoksen laajentamisella ja biokaasun nesteytyslaitosinvestoinnilla ja se on määrä saada valmiiksi vuoden 2019 loppupuolella. Sopimuskausi Turun seudun puhdistamon kanssa on voimassa vuoteen 2028 asti.
Stora Enso ja biokaasuyhteistyö
pienoiskuva|Gasumin nesteytetty maakaasu (LNG) ja nesteytetty biokaasu (LBG) kuljetetaan usein erikoisvalmisteisilla säiliöautoilla käyttökohteeseen teollisuudelle, kaasutankkausasemalle tai meriliikenteeseen laivoihin.
Gasum ja metsäyhtiö Stora Enso allekirjoittivat sopimuksen syksyllä 2018 biokaasulaitoksen rakentamisesta Stora Enson Nymöllan paperitehtaalle. Laitos muuttaa tehtaan jätevedet ja prosessivedet uusiutuvaksi energiaksi ja se tuotta 75-90 GWh nesteytettyä biokaasua (LBG) vuodessa. Määrä vastaa reilun 200 kaukoliikenteen kuorma-auton vuosittaista polttoainetarvetta Ruotsissa. Laitos otettiin käyttöön keväällä 2021.
Metsä-Tissue ja LNG-yhteistyö
Gasum ja Metsä Tissue Oyj solmivat sopimuksen nesteytetyn maakaasun (LNG) toimittamisesta Mäntän pehmopaperitehtaalle tuotannon prosesseihin. Mäntän pehmopaperitehdas käyttää jatkossa LNG:tä paperin kuivausprosessissa korvaamaan nestekaasun käytön. Polttoaineen vaihtaminen nestekaasusta LNG:hen parantaa kilpailukykyä ja vähentää yhtiön hiilidioksidipäästöjä. LNG toimitetaan Mäntän tehtaalle säiliöautolla Gasumin Porin LNG-terminaalista. Käyttökohteessa LNG höyrystetään takaisin kaasumaiseen muotoon ennen käyttöä.
Jäsenyydet järjestöissä
Gasum on Energiateollisuuden (ET) jäsen, Suomen Kaasuyhdistys ry:n sekä Finbio ry:n jäsen. Gasumilla on paikka myös Energiafoorumissa sekä Elinkeinoelämän keskusliiton (EK) energiavaliokunnassa. Tämän lisäksi Gasum on mukana monien kansainvälisten energia- ja kaasualan järjestöjen toiminnassa (Eurogas, European Network of Transmission System Operators for Gas (ENTSOG), Gas Infrastructure Europe (GIE), International Gas Union (IGU), European Gas Research Group (GERG) ja European Pipeline Research Group (EPRG)).
SAS Institute
SAS Institute (SAS) on amerikkalainen ohjelmistotalo, joka toimittaa liiketoiminta-analytiikkaratkaisuja. Vuonna 1976 perustettu yhtiö työllistää yli 13 000 henkilöä ympäri maailmaa. SASin liikevaihto vuonna 2013 oli 3,02 miljardia dollaria ja sen pääjohtajana toimii edelleen yksi yhtiön perustajista, Jim Goodnight. SAS on toiminut Suomessa vuodesta 1987 keskittyen erityisesti toimialaratkaisujen, kuten pankki- ja vakuutusalan ratkaisujen tuottamiseen. Espoossa sijaitseva SAS Institute Oy työllistää n. 90 henkilöä, ja yrityksen toimitusjohtajana toimii Kimmo Havu.
Itsepuolustus
Itsepuolustus on itsensä, omaisuutensa tai läheisensä puolustamista. Itsepuolustus voi olla fyysisen voiman käyttöä, aseen tai jonkin välineen käyttöä tai sanallista puolustautumista. Laki sallii itsepuolustuksen tiettyyn rajaan saakka. Itsepuolustustaitoja voi kehittää itsepuolustuskursseilla tai harjoittelemalla jotain itsepuolustuslajia.
Itsepuolustuslajit
Itsepuolustuslajien tarkoitus on ensisijaisesti opettaa taitoja puolustautumiseen fyysiseltä hyökkäykseltä. Itsepuolustuslajeja ovat esimerkiksi aikido, Wing Tsung, krav maga ja hapkido, mutta myös muiden kamppailulajien tekniikoita voi hyödyntää itsepuolustuksessa. Jotkin lajit, kuten aikido, opettavat vain hyökkääjän torjumista, ja toiset, kuten krav maga, eivät kaihda hyökkääjän vahingoittamista vastahyökkäyksellä.
Itsepuolustustaitoja voi myös opetella ilman erityistä lajiharjoittelua erilaisilla itsepuolustuskursseilla tai -ryhmissä, jotka on usein tarkoitettu erityisryhmille, kuten naisille suunnattu feministinen itsepuolustus.
Sanallinen itsepuolustus tarkoittaa hyökkääjän taltuttamista puhumalla. Yksi sanallisen itsepuolustuksen menetelmä on verbal judo.
Itsepuolustusvälineet
Itseään voi puolustaa erilaisin asein tai välinein. Kaupasta saatavia itsepuolustusvälineitä ovat muun muassa kaasusumutin kuten pippurisumutin, tai hälytin, joita erityisesti naiset joskus kantavat mukanaan. Vaarallisen aseen käytön oikeutus itsepuolustuksessa riippuu laista.
Itsepuolustus laissa
Suomen lain mukaan oikeushyvien kuten hengen, koskemattomuuden, omaisuuden tai kotirauhan puolustamisen kannalta on oikeutettua turvautua hätävarjeluun. Ylimitoitettu hätävarjelu on kuitenkin rangaistavaa, ellei sen välttäminen ollut tilanne huomioon ottaen kohtuuttomasti vaadittu, tai puolustaja toimi hyväksyttävästi erehdyksessä.
Aselupaa ei Suomessa myönnetä itsepuolustustarkoitukseen.
Yhdysvalloissa hätävarjelu on vapaampaa kuin Suomessa. Julkinen aseenkanto-oikeus sisältyy perustuslakiin ja aseiden hankkiminen on helppoa. Vapaan aseenkanto-oikeuden puolestapuhujien mukaan aseilla saadaan ehkäistyä väkivaltaa. Esimerkiksi Floridassa asukkaalla on oikeus ampua kotiinsa tunkeutuja, jos hän tuntee itsensä uhatuksi, ja vuonna 2006 hyväksytyn lain nojalla hyökkääjän saa ampua itsepuolustukseksi myös millä tahansa julkisella paikalla.
Euroopan ihmisoikeussopimus sallii hyökkääjän hengen riistämisen välttämättömän voimankäytön seurauksena kenen hyvänsä puolustamiseksi laittomalta väkivallalta, laillisen pidätyksen suorittamiseksi tai laillisen vapaudenriiston kohteeksi joutuneen henkilön paon estämiseksi, tai mellakan tai kapinan kukistamiseksi laillisin toimin.
Asevoimat valtion itsepuolustuksena
Japanin armeijaa kutsutaan itsepuolustusvoimiksi, sillä toisen maailmansodan jälkeen Japanilla ei ole saanut olla asevoimia. Japani on kuitenkin ottanut itselleen oikeuden itsepuolustukseen perustamalla nykyaikaiset asevoimat, joita maa aikoo käyttää ainoastaan joutuessaan hyökkäyksen kohteeksi.
Bolt (yritys)
Helmikuusta 2019 lähtien Bolt toimii kolmessakymmenessä maassa ja sadassa kaupungissa Euroopassa, Afrikassa, Länsi-Aasiassa, Meksikossa ja Australiassa. Bolt-alustalla on yli 25 miljoonaa käyttäjää. Boltin pääkonttori sijaitsee Tallinnassa, Virossa.
Historia
Markus ja Martin Villig perustivat yrityksen vuonna 2013 tavoitteenaan luoda yhteinen alusta Viron ja Latvian takseille. Palvelu avattiin Tartossa ja Tallinnassa elokuussa 2013. Vuonna 2014 Bolt kansainvälistyi ja laajeni Riikaan ja Vilnaan. Palvelun alun leviämistä hankaloitti yhtiön valinta suosia sopimuskumppaneina taksinkuljettajia taksiyritysten sijaan. Tähän liittyi päätös olla näyttämättä taksiyritysten logoja sovelluksessa, joten monet taksiyritykset alkoivat ohjata asiakkaitaan käyttämään muita taksitilauksen välittäjiä, kuten Taxofonia ja Taxigotia.
Elokuussa 2018 Bolt aloitti yhteistyön Didi Chuxingin, maailman suurimman kyytipalvelualustan, kanssa. Kumppanuuden myötä Didi sijoitti Boltiin ja tuki yhtiön kasvua Afrikassa ja Euroopassa. Martin Villig ja Haichen Wang ovat myös Boltin hallituksen jäseniä.
Toukokuussa 2018 investointikierrosta johti saksalainen autovalmistaja Daimler. 175 miljoonan euron sijoituksella yhtiön markkina-arvo nousi yli miljardiin dollariin, mikä nosti Boltin yksisarvisen asemaan.
Boltin perustaja ja johtaja Markus Villig on vuoden 2018 Äripäevin rikkaiden listan neljännellä sijalla.
Sovelluksen käyttäminen
Bolt-mobiilisovellus on saatavilla iOS-, Android- ja Windows Phone -alustoille. Palvelun käyttäminen edellyttää, että käyttäjä lataa sovelluksen, luo käyttäjätunnuksen ja valitsee sopivan maksutavan: käteinen, korttimaksu, sovelluksen sisäinen maksu eli Bolt-maksu tai Telia-maksu (Telian sopimusasiakkaiden puhelinlasku). Sen jälkeen on vahvistettava matkan alkamispaikka ja tilattava ajoneuvo. Valinnan vahvistamisen jälkeen tilaus osoitteella saapuu suoraan taksinkuljettajan puhelimen näytölle. Kun kuljettaja on vahvistanut tilauksen, asiakas näkee kuljettajan nimen ja ajoneuvoon liittyvät tiedot. Matkan päätteeksi on mahdollista jättää palautetta taksinkuljettajan palvelusta.
Lasilimaetana
Lasilimaetana (Arion circumscriptus) on siruetanoiden heimoon kuuluva kotilo. Se kasvaa 30–50 millimetriä pitkäksi. Sillä on kaksi selvää tummanharmaata tai mustaa yläreunasta vaaleampaa pitkittäisjuovaa kummallakin kyljellä. Lasilimaetanan selkä on harmaa ja kyljet vaaleammat. Se piilottelee kivien ja maahan pudonneiden lehtien alla ja tulee esiin vasta pimeällä. Lasilimaetana syö lakastuneita kasveja.
John I. Thornycroft and Company
pienoiskuva|Ensimmäinen luokan torpedovene Ariete, jonka Espanjan hallitukselle rakensi Thornycroft & Co. pienoiskuva|Yhtiön mainos Brassey's Naval Vuosikertomuksessa vuonna 1915.
Ainoastaan kuusitoistavuotias Thornycroft aloitti 1859 ainoana apunaan nuorempi sisarensa isänsä takapihalla Chiswickissä Thamesin varrella laivanrakennuksen tehden pienen höyrypurren. Hän muutti 1864 vanhempiensa mukana Glasgowiin, jossa hän jatkoi laivojen rakentamista.
Hän aloitti 1866 ensimmäisen varsinaisen yhtiönsä Church Wharfissa Chiswickissä, kun tontti saatiin lunastettua. Täällä luotiin tulevien torpedoveneiden alku, kun valmistettiin 1873 Norjan laivaston Rap. Tämän jälkeen syntyi 1877 Kuninkaallisen laivaston HMS Lightning.
Yhtiö teki kesäkuussa 1904 päätöksen siirtyä Woolstoniin Hampshireen, mistä se hankki Mordey, Carney and Companyn omistaman telakan itselleen. Chiswickissä ollut telakka suljettiin elokuussa 1909. Ensimmäinen Kuninkaalliselle laivastolle Woolstonista valmistunut alus oli Tribal-luokan hävittäjä HMS Tartar.
Yhtiön perustaja John Isaac Thornycroft kuoli kesäkuussa 1928, mutta hänen tilalleen yhtiön toimitusjohtajaksi oli jo 1908 tullut hänen poikansa John Edward Thornycroft. Seuraava toimitusjohtajan vaihdos tapahtui 1960 kun perustajan pojanpoika John Ward Thornycroft nousi toimitusjohtajaksi.
Thornycroft yhdisti voimansa 1966 Vosper and Companyn kanssa muodostaen yhden yhtiön, vaikka sen nimi muuttuikin virallisesti vasta 1970 Vosper Thornycroftiksi. Nykyään yhtiö on osa VT Groupia. Se luopui laivanrakennuksesta myytyään telakkatoimintojensa yhteistyöyrityksestä 45 prosentin osakepääomansa aseyhtymä BAE Systemsille 2009. VT Group keskittyi palveluliiketoimintoihin.
Scary Movie 5
Scary Movie 5 on Malcolm D. Leen ohjaama yhdysvaltalainen kauhukomediaelokuva. Elokuvan pääroolin näyttelee Ashley Tisdale. Elokuva parodioi muun muassa elokuvia Mama, Paranormal Activity 4, Sinister, Evil Dead ja Black Swan. Elokuvan kuvaukset alkoivat kesällä 2012, ja ensi-ilta oli keväällä 2013.
Sami Valtonen
Sami Juhani Valtonen (s. 24. huhtikuuta 1975 Lahti) on suomalainen keskimatkojen juoksija ja maastojuoksija.
Saippuoiminen
pienoiskuva|384x384px|Saippuoitumisreaktio emäksen avulla: [[triglyseridi (rasva) hajoaa kolmeksi rasvahapon Na-suolaksi ja yhdeksi vapaaksi glyseroliksi.]] Saippuoituminen eli saponifikaatio on esterien ja joskus myös nitriilien ja eetterien hajottamista emästen, happojen tai entsyymien avulla. Alkalien kanssa keitettäessä rasvat hajoavat rasvahappojen alkalisuoloiksi (saippuaksi, suovaksi) ja glyseroliksi, mistä reaktion nimi juontuu.
Sami Valtonen
Valtonen voitti 1 500 metrin juoksun Suomen mestaruuden Lappeenrannassa vuonna 1997 ajalla 3.43,43. Matkan SM-hopeaa Valtonen on voittanut 1996 ja 1999 sekä pronssia 2002. Hallissa Valtonen on voittanut 1 500 metrillä hopeaa 2000 ja pronssia 2002 sekä 3 000 metrillä hopeaa 2000. Maastojuoksun SM-kilpailuissa henkilökohtaisella matkalla Valtonen on ollut parhaimmillaan toinen (lyhyt matka vuonna 2000).
Seuratasolla Valtonen on edustanut Herralan Hukkia, Turun Tovereita, Turun Weikkoja ja Teivo Stayersia.
HMS Shannon (1875)
HMS Shannon oli Britannian kuninkaallisen laivaston vuonna 1875 vesillelaskettu ensimmäinen panssariristeilijä ja ensimmäinen alus, joka oli varustettu panssarikannella. Se oli myös viimeinen laivastolle valmistettu täystakiloitu, nostettavalla potkurilla varustettu panssaroitu sotalaiva.
Suunnittelu ja valmistus
pienoiskuva|vasen|Kaavio aluksesta Amiraliteetti antoi laivaston pääsuunnittelija Nathaniel Barnabylle määräyksen suunnitella panssaroitu alus, joka kykenisi taistelemaan 2. luokan ironclad-taistelulaivoja vastaan. Määräyksellä tarkoitettiin nimenomaan Ranskan merivoimien Alma- ja La Galissonnière -luokkien panssarikorvetteja sekä Aasian ja Amerikan pienten valtioiden laivastojen aluksia. Britannian laivastolla oli jo näiden aiheuttaman uhan torjuntaan 1860-luvulla valmistetut Audacious- ja Swiftsure-luokkien 2. luokan ironclad-taistelulaivat. Shannonin suunnittelu oli linjassa mainittujen alusluokkien kanssa, vaikka taktinen asema oli erilainen.
Aluksen suunnittelun aikana Venäjän keisarikunnan laivasto laski vesille ensimmäisen vahvasti aseistetun panssariristeilijänsä General Admiralin ja sen sisaraluksen Gerzog Edinburgskin, jotka oli suunniteltu risteilijöiden perinteiseen tehtävään eli kauppamerenkulun häirintään. Alusten aiheuttaman uhan vuoksi Shannonille asetettiin uusi tehtävä eli kyky torjua panssariristeilijöiden aiheuttama uhka kauppamerenkululle, koska kauppamerenkulun suojaamiseen oli aiemmin käytetty panssaroimattomia Inconstant-luokan risteilijöitä.
Aseistus
Shannon aseistettiin kahdella kymmenen tuuman tykillä, jotka asennettiin panssaroituun tuliasemaan aluksen keulaan. Lisäksi alukselle asennettiin kuusi yhdeksän tuuman tykkiä avoimelle kannelle aluksen laidoille ja seitsemäs yhdeksän tuumainen tykki aluksen perään. Perään asetetulle tykille valmistettiin kaksi panssaroimatonta tuliasemaa kummallekin kyljelle sekä panssaroitu tuliasema suoraan taakse. Alus varustettiin myös poikkeuksellisella irrotettavalla puskukeulalla, joka voitiin rauhan aikana pitää irrotettuna törmäysonnettomuuksien vähentämiseksi.
Suoja
Aluksen suojana oli yhdeksän jalan korkuinen panssarivyö, joka kulki 6–9 tuumaa paksuna lähes koko aluksen kyljen pituudelta. Vyö päättyi 60 jalkaa ennen keulaa. Panssarivyön yläreunaan oli kiinnitetty 1,5 tuuman panssarikansi, joka oli ensimmäinen brittiläiseen sotalaivaan asennettu. Kannen päätepisteeseen oli tehty yhdeksän tuuman panssariseinä, joka kulki koko aluksen halki. Seinän yläosa muodosti tuen yläkannelle asetetulle kymmenen tuuman tykille. Seinän alareunasta jatkui kymmenen jalkaa vedenpinnan alla kolmituumainen panssarikansi aina keulaan asti. Keulaan sijoitetun panssarikannen yläpuolelle oli asetettu hiilivarastot sekä varastoja, joiden tehtävänä oli rajoittaa mahdollisia vuotoja. Yhdeksäntuumaisten tuliasemat olivat panssaroimattomia ja ne olivat siten hyvin suojattomia taistelussa.
Koneisto
Alus oli suunniteltu matkaamaan sekä purjein että höyryvoimalla. Vaikka höyrykone oli käytössä taisteluissa, purjeet olivat välttämättömiä operoitaessa kaukaisilla vesillä, missä ei kyetty täydentämään hiilivarastoja. Aluksella käytössä ollut nostettava potkuri paransi sen purjeiden tehoa parantaen laivan hydrodynamiikkaa. Aluksella oli kolme mastoa, jotka mahdollistivat 24 000 neliöjalan takilan käytön. Palveluksessa olon aikana takila supistettiin 21 500 neliöjalan parkkitakilaksi. Aluksen höyrykoneena oli Lairdin valmistama compound-höyrykone, jonka korkeapainesylinterin halkaisija oli 44 tuumaa ja matalapainesylinterin 85 tuumaa. Höyrytuotettiin kahdeksalla sylinterikattilalla, jotka tuottivat 70 paunan paineen. Sen suunniteltu huippunopeus oli 13 solmua, mutta se kykeni vain 12,25 solmuun. Virtausvastuksen vähentämiseksi aluksen pohja oli vuorattu osittain sinkillä.
Palvelus
Alus liitettiin laivastoon heinäkuussa 1877, mutta sen todettiin olevan liian raskas ja samanaikaisesti aluksen voimanlähteessä todettiin ongelmia, jotka pitivät sen telakalla aina maaliskuuhun 1878. Telakalta päästyään alus suoritti koeajot Kanaalin laivastossa. Huhtikuussa alus lähti Kiinan laivastoasemalle, mutta se määrättiin palaamaan jo heinäkuussa. Palattuaan se siirrettiin muutostöiden vuoksi telakalle. Joulukuussa alus palasi palvelukseen Kanaalin ja Välimeren laivastoissa. Alus käväisi Tyynellä valtamerellä heinäkuussa 1879 palaten heinäkuussa 1881, jolloin se siirrettiin telakalle modernisoitavaksi. Tyynellä valtamerellä se oli ainoa kymmentuumaisin tykein varustettu sotalaiva ja siten se ei kyennyt täydentämään ammusvarastojaan Esquimaltissa, koska niiden kuljettaminen sinne oli kielletty kustannusten vuoksi. Ammustäydennysongelmien vuoksi alus ei saanut käyttää pääaseitaan koulutuksessa. Ongelma ratkaistiin vuonna 1881 vaihtamalla pääaseet, mutta sen merkitys jäi vähäiseksi aluksen pysyessä kotivesillä.
Singapura
thumb|250px|Neljä singapuraa näyttelyssä Singapura on yksi maailman pienimpiä kotikissarotuja.
Historia
Singapura on kotoisin Singaporesta. Nimi Singapura on malaijin kielen sana, joka tarkoittaa Singaporea. Laji tuotiin Yhdysvaltoihin 1970-luvulla, ja sitä alettiin heti jalostamaan. Nykyään rotu on levinnyt ympäri maailman, ja se on hyväksytty useimmissa kissayhdistyksissä.
Ulkonäkö
Singapura on pieni, lyhytkarvainen, huomattavan suurikorvainen ja suurisilmäinen. Silmät ovat ruskeat, vihreät tai keltaiset, mutta pentujen silmien väri voi muuttua niiden aikuistuessa. Singapura kehittyy hitaasti ja kasvaa täyteen kokoonsa vasta 15–24 kuukauden iässä. naaras painaa noin 2,5–3 kg ja kolli noin 3–4 kg.
Mirjam Tuominen
Mirjam Tuominen -nimisiä henkilöitä ovat:
Käyn uudelleen eiliseen
”Käyn uudelleen eiliseen” on Juha Vainion suomenkielinen käännös Engelbert Humperdinckin levyttämästä kappaleesta ”Les Bicyclettes de Belsize”. Kappaleen ensimmäinen ja tunnetuin esittäjä on Markku Aro, joka levytti kappaleen 24. lokakuuta 1968. Kappaleen suomalainen sovittaja on Paul Johansson.
Kappale nousi Suomessa listaykköseksi.
Kaivajasammakko
Kaivajasammakko (Pelobates fuscus) elää yleisenä Keski-Euroopasta Länsi-Venäjälle ulottuvalla alueella dyyneillä, nummilla ja viljelyalueilla. Se kasvaa 4–8 cm pitkäksi. Kaivajasammakon pehmeän nahkan väritys vaihtelee luonnonvalkoisesta ruskeaan. Sen ominaishaju voi tuoda mieleen valkosipulin tuoksun. Lajin tunnusmerkki on päässä oleva kyhmy. Myös takajaloissa on vaaleat sarvimaiset kyhmyt, joilla kaivajasammakko kaivaa maata taaksepäin. Sammakko aktivoituu erityisesti sateella. Tuntiessaan itsensä uhatuksi kaivajasammakko kiljuu, pullistaa ruumiinsa ja nousee jaloilleen näyttääkseen mahdollisimman kookkaalta. Paritteluaikana koiras kutsuu naarasta veden alta. Naaras laskee munat veteen keväällä.
Batman: The Video Game
Batman: The Video Game on Sunsoftin kehittämä ja julkaisema videopeli Nintendo Entertainment Systemille. Peli perustuu Tim Burtonin vuonna 1989 ensi-iltansa saaneeseen Batman-elokuvaan.
Pelaaminen
thumb|200px|left|Batman loikkii seiniä pitkin. Peli on tasohyppely. Batman kykenee käyttämään nyrkkien lisäksi kolmea eri asetta: bumerangia, käsiasetta ja kolmea sirkkeliä. Peli on siitä erikoinen, että Batman pystyy hyppäämään seinältä toiselle paikkoihin, joihin ei tavallisella hypyllä pääsisi. Batman joutuu kulkemaan viiden eri tason läpi (joista ensimmäinen, toinen ja viimeinen ovat elokuvasta tuttuja) ja hänen on kohdattava vaarallisia vastustajia, jotta pääsisi lähemmäksi Jokeria.
Peli on tunnettu vaikeudestaan, joten siinä kannattaa edetä varovasti ja olla tarkkana päästäkseen eteenpäin. Peli oli graafisesti vuosia aikaansa edellä ja musiikkien kehutaan olevan Nintendon kärkikastia.
Juoni
Juoni on kaikin puolin samanlainen kuin elokuvassa. Gotham Cityssä vallitsee rikollisuus, kun alamaailman johtotähdeksi nousee mielenterveysongelmainen rikollisnero, Jokeri. Ainoa, joka voi pysäyttää hänet, on Batman, joka haluaa kostaa arkkiviholliselleen vanhempiensa kuoleman.
Vastaanotto
Mikrobitin Jukka Tapanimäki antoi pelin NES-versiolle 88 pistettä sadasta kahteen kertaan.
Histon and Impington
Histon and Impington on kahdesta kylästä muodostuva kunta (civil parish) Cambridgeshiren kreivikunnassa Itä-Englannissa, noin kuuden kilometrin päässä Cambridgen keskustasta. Vuonna 2018 Histonin kylässä asui noin ihmistä ja Impingtonin kylässä noin  ihmistä.
Histon and Impingtonin alueella toimii vuonna 1904 ensiaskeleensa ottanut jalkapalloseura Histon FC, joka pelaa Conference Nationalissa.
Nimen alkuperä
Sekä Histon että Impington ovat luultavasti saksilaista alkuperää, sillä molemmat nimet loppuvat saksilaiseen termiin -ton. Sana Histon saattaa tarkoittaa ’nuorten soturien maatilaa’ tai ’tasannepaikkaa’ ja sanotaan, Impington olisi merkitykseltään ’Empingien kaupunki’. Empingit olivat saksilaisheimo, joka asui Impingtonin alueella noin 500-luvulla.
Historia
pienoiskuva|vasen|Histonin kylän kyltti. Histon and Impingtonin alueelta on löydetty piikivestä tehtyjä työkaluja ja merkkejä rautakauden ja Rooman valtakunnan aikaisesta asutuksesta. Rautakauden aikana kaupungin alueella oli linnoituksia, joista eräs oli ikeenien rakentama. Linnoitus oli rakennettu, jotta ikeenit olisivat voineet puolustautua kelttejä vastaan. Myöhemmin roomalaiset miehittivät linnoituksen.
Ensimmäinen kirjallinen maininta Impingtonista on vuodelta 991, jolloin Byrthnothin herttua jätti kylän Elyn apotin hallittavaksi lähdettyään taistelemaan viikinkejä vastaan. Herttuan kuoltua Maldonin taistelussa Impingtonista tuli luostarin omaisuutta.
Histonin kylän kyltissä on mies, joka pitää suurta kiveä päänsä päällä. Se viittaa 1800-luvulla kylässä eläneeseen Moses Carteriin, joka tunnetaan lempinimellä ”Histonin jättiläinen”. Hän tuli kuuluisaksi kannettuaan kiven rakennustyömaalta pubille, jonka edessä kyseinen kivi on vieläkin.
Matheran
pienoiskuva|Katunäkymää pienoiskuva|Näkymää kaupunkiin vievän junaradan varrelta Matheran on vuoristolomakylä Maharashtran osavaltiossa Intiassa. Vuonna 2001 kylän väkiluku oli 5 139.
Matheran sijaitsee Länsi-Ghatien vuoristossa Intian länsirannikolla noin 800 metrin korkeudella meren pinnasta. Matkaa Mumbaihin on noin 110 kilometriä ja Puneen noin 120 kilometriä. Kaupunki on brittien luoma lomakohde, jonne paettiin Bombayn kuumia kesäkuukausia, ja se on edelleen hyvin suosittu kaupunkilaisten lomakohde. Tänne luonnonkauniin metsäisen ”pöytävuoren” huipulle pääsee vain pienen kapearaiteisen junan avulla. Öisin voi nähdä myös Mumbain valot.